Véa éñe Yesus a ngá sian bábe béyága beñ ábeŋŋ sí ye á Judea,
éde a ngá tɔbɔ bábe bɔ́ ó véa á ŋga du bot.
Juan ñí a ngá du fe bot Énón bebeñ á Salim,
amú ná abwiññ mendzímm é mbé ó véa;
ané bot bé ngá sɔ́,
béé duuban.
(Ákoan ná băá bé fet Juan á mbok).
Dzam te édɔ,
mikéá mí ngá kwíñ ébe béyága Juan ya mwann Judio,
á mfá édí ye á ntunán ñúu.
Éde bé ngá ke ébe Juan,
bé dzó ñí ná,
“Á Rabí,
é mot mína ñí míní mbé á Yordán áyát,
éñí o ngá vé ngañiá,
dággé ná mot te á ŋga du yaá,
bot bése bá bá ke fe ébe éñe.”
Ané Juan a ngá yalan ná,
“Mot enziŋ a sés ñɔŋ dzam enziŋ,
fáve ngé éñe bé vé ñí dɔ á dzóp été.
Mína bébyen mína vé ma ngañiá ná me ngá dzó ná,
“Se ma me ne Kristo,
ve fáve ná me mbé nlómánn ósú weñ.
Éñí a belé mbɔ́m,
éñe a ne é mot aa lúkgan.
Ve é mvwíññ é mot aa lúkgan te,
bá ñí bá bé téle,
eé béá ñí,
ñí á ŋga sán fe ya abwiññ mesán akála é kíŋŋ é mot aa lúkgan te.
Néa éñe mésán mam,
má mé dzálában yaá fe.
Da yian ná mot te éñe aa vém,
ve ma mé ŋga síbi.”
Éñí aa sɔ́ ó yóp,
éñe a ne bésesé áyóp;
éñí a ne éñí ye é sí ñí,
a ne éñí ye é sí ñí,
aa kɔ́bɔ fe mam méye é sí ñí.
Éñí aa sɔ́ á dzóp été,
a ne bésesé áyóp.
É dzam éñí te a yén yaá,
ya fe áwók,
édɔ aa vé ngañiá;
ve mot enziŋ ñí ăá ñɔŋ é ngañiá weñ.
É mot a ñɔŋ yaá é ngañiá weñ,
a vé yaá sitám ná,
Nzamá a ne bébélá.
Amú ná éñí Nzamá á ngá lóm aa kɔ́bɔ é mam Nzamá,
akála ná éñe fe aa vé Nsísim kaa miyeñ.
Éséá aa dziŋ Mwán,
a kee yaá fe ñí mam mése é mó meñ.
Éñí aa bwíni Mwán a belé éniŋ é ne mbéámbéá;
ve éñí ñí ăá bɔ Mwán mewók,
ăá ye yén eniŋ,
fáve ná méyéá Nzamá má tɔbɔ ébe éñe.